Dr. Bandile Masuku, LUR vir gesondheid in Gauteng, het Sondag in ’n verklaring gesê besonderhede van die ooreenkoms kan weens die vertroulikheid daarvan nie bekend gemaak word nie.
“Ek wil mev. Marais en haar familie opreg om verskoning vra vir die trauma wat hulle ervaar het. Die departement het ’n verantwoordelikheid om toe te sien dat dit nie weer gebeur nie. Dit is nou die tyd om die Marais-gesin toe te laat om te genees en aan te gaan met hul lewens,” sê Masuku in die verklaring.